ಕಾವೇರಿ ನದಿಯಲ್ಲಿ ಕೊಚ್ಚಿಹೋದ ಮಗು, ತಾಯಿ ರಕ್ಷಣೆ ಕಾವೇರಿ ಜಲಾಶಯಗಳಿಂದ ನೀರು ಬಿಡುತ್ತಿರುವ ಹಿನ್ನೆಲೆಯಲ್ಲಿ ಸ್ನಾನ ಘಟ್ಟದ ಬಳಿ ಇದ್ದ ತಾಯಿ ಮಗು ನದಿ ನೀರಿನಲ್ಲಿ ಕೊಚ್ಚಿ ಹೋಗಿದ್ದ ರಕ್ಷಣಾ ಪಡೆ ತಾಯಿಯನ್ನು ರಕ್ಷಿಸಿದ್ದು, ಮಗು ನೀರುಪಾಲಾದ ಘಟನೆ ಮಂಡ್ಯದ ಶ್ರೀರಂಗಪಟ್ಟಣದ ಬಳಿ ಸಂಭವಿಸಿದೆ. ಮಂಡ್ಯದ ಪಾಂಡವಪುರ ತಾಲೂಕಿನ ಲಕ್ಷ್ಮೀಸಾಗರದ ನಿವಾಸಿ 24 ವರ್ಷದ ತಾಯಿ ಅಪೂರ್ವ ರಕ್ಷಿಸಲಾಗಿದ್ದು, ಎರಡೂವರೆ ವರ್ಷದ ಕೀರ್ತನಾ ಮೃತಪಟ್ಟು ದುರ್ದೈವಿ ಮಗು. ಮಂಡ್ಯದ ಶ್ರೀರಂಗಪಟ್ಟಣದ ಗಂಜಾಮ್ ಬಳಿಯ ಕರಿಘಟ್ಟದ ಬಳಿಯ ನಂಜುಂಡೇಶ್ವರ ದೇಗುಲ ಬಳಿ ಸ್ನಾನ ಘಟ್ಟದ ಬಳಿ ಇದ್ದಾಗ ಏಕಾಏಕಿ ನೀರು ಹೆಚ್ಚಳ ಆಗಿದ್ದರಿಂದ ಈ ಅನಾಹುತ ಸಂಭವಿಸಿದೆ. ಶ್ರೀರಂಗಪಟ್ಟಣ ಟೌನ್ ಠಾಣಾ ಪೊಲೀಸರು ಪ್ರಕರಣ ದಾಖಲಿಸಿಕೊಂಡಿದ್ದು, ಕೊಚ್ಚಿ ಹೋಗಿರುವ ಮಗುವಿನ ಶೋಧ ಕಾರ್ಯ ಮುಂದುವರಿಸಿದ್ದಾರೆ.